b'\n_START_ARTICLE_\nTone Kralj\n_START_SECTION_\n\xc5\xbdivljenjepis\n_START_PARAGRAPH_\nTone Kralj je med letoma 1920 in 1923 \xc5\xa1tudiral kiparstvo v Pragi, kasneje pa se je izpopolnjeval na Dunaju, v Parizu in Benetkah. V Rimu je \xc5\xa1tudiral tudi arhitekturo, vendar ga ta ni tako zanimala, zato se je bolj posvetil umetni\xc5\xa1kemu ustvarjanju. Bil je brat slikarja in kiparja Franceta Kralja.\n_START_SECTION_\nUmetni\xc5\xa1ka pot\n_START_PARAGRAPH_\nDo konca dvajsetih let je na tem podro\xc4\x8dju tesno sodeloval z bratom Francetom, potem pa je razvil svoj stil monumentalnega realizma. V zgodnjih delih, ki ka\xc5\xbeejo odraz takratne dunajske in evropske umetnosti, prevladuje mehka, secesijska linija, motivi upodobitev pa so ekspresivno simboli\xc4\x8dni. Pri kasnej\xc5\xa1ih delih figure postanejo mo\xc4\x8dne, na neki na\xc4\x8din robustne (Pieta, 1934), s kompozicijskimi zasnovami in ostalimi likovnimi elementi pa dajejo specifi\xc4\x8den stilni izraz. Kralj je teme za svoja dela iskal na razli\xc4\x8dnih mestih. Njegov opus, poleg dru\xc5\xbeinskih portretov (Avtoportret z \xc5\xbeeno, 1932), zaobjema zgodovinske prizore kme\xc4\x8dkih uporov in vojn (grafika), kme\xc4\x8dkega in delavskega \xc5\xbeivljenja (Rudarska mati, 1937) ter biblijske prizore (Saloma, Judita).  _NEWLINE_Kot v velik primorski rodoljub in kr\xc5\xa1\xc4\x8danski humanist se je zelo izpostavil tudi kot protifa\xc5\xa1ist, veliko njegovih slik in cerkvenih fresk upodablja fa\xc5\xa1iste kot zveri, Mussolinija pa kot hudi\xc4\x8da. najbolj znane iz tega obdobja so: Rapallo,  Bi\xc4\x8danje sv. Vida, Angelska gora 1942, nadangela Mihaela, odetega v barve slovenske trobojnice, ki prebada troglavega zmaja nadangela s simboli Italije, Nem\xc4\x8dije in Japonske. \xc5\xa0tevilni zavedni primorski duhovniki so ga sami vabili, da jim s temi motivi poslika cerkve. O tem najve\xc4\x8d pi\xc5\xa1e zgodovinar Egon Pelikan v knjigi Tone Kralj in prostor meje.  _NEWLINE_Leta 1954 je Tone Kralj prispeval ilustracije k ponatisu Levstikove zgodbe Martin Krpan, s katerimi je utrdil svoj status velikega umetnika s \xc5\xa1irokim zornim kotom._NEWLINE_V Galeriji Bo\xc5\xbeidar Jakac v Kostanjevici na Krki je od leta 1974 odprta stalna razstava Toneta Kralja, retrospektivnega zna\xc4\x8daja, tam pa je razstavljenih okrog 100 del tega velikega slovenskega umetnika'